Fisker begyndte sin arbejdsmæssige karriere i toldvæsenet, hvor han var fra 1947 til 1954, men han skiftede spor og blev i 1954 tilknyttet kriminalpolitiet i [[Svendborg]]. Sideløbende med arbejdet hos politiet var han fra [[1965]] og frem til [[1978]] formand for Socialdemokratiet i Svendborg; fra [[1969]] tillige medlem af partiets hovedbestyrelse og i [[1973]] også af forretningsudvalget. I [[1966]] blev han medlem af [[Svendborg Kommune|Svendborg Byråd]], hvor han sad frem til 1970, hvor han blev valgt til Fyns Amtsråd. Han blev amtsborgmester i 1974, og sad frem til 1993, hvilket gør ham til den længst regerende i amtet. Fisker var medlem af amtsrådet til [[1998]].
Personbillede_savnes Politik Ledere